OpenLLM-France/wikimedia huggingface dataset:
# Manuel Fernández Amado

Manuel Fernández Amado (Ferrol, 14 de maig de 1950) fou un futbolista gallec de la dècada de 1970.

## Trajectòria

La temporada 1970-71 pujà al primer equip del Racing de Ferrol, procedent de l'Arsenal, l'equip vinculat. Durant la temporada següent diversos equips s'interessaren pels seus serveis i el gener de 1972 fou el Celta de Vigo qui l'incorporà a la seva plantilla. Al Celta jugà les següents tres temporades i mitja amb una trajectòria ascendent. Disputà 101 partits de lliga (marcà 4 gols) i arribà a ser convocat per jugar amb la selecció espanyola sots 23. En finalitzar la temporada 1974-1975 el RCD Espanyol aconseguí els seus serveis després de pagar 20 milions de pessetes al club gallec.
A l'Espanyol jugà durant sis temporades a bon nivell, disputant fins al 1981 un total de 114 partits de lliga i 5 a la Copa de la UEFA. Arribà la temporada del 75è aniversari, en la qual el president Manuel Meler estava intentant confeccionar una plantilla de qualitat, amb homes com Jeremias, Juan Verdugo, Daniel Solsona, Carlos Caszely o Rafael Marañón. Assolí una quarta i una sisena posició a la lliga com a millors classificacions.
Acabà la seva carrera al CE Castelló el 1981-1982 i finalment de nou al Racing de Ferrol. Disputà un partit amb la selecció catalana l'any 1976. Un cop retirat estigué lligat a l'equip tècnic del conjunt gallec, com a segon entrenador i al futbol base del club.

## Referències

* 1 2 3 «FERNÁNDEZ AMADO». yojugueenelcelta.com, 14-04-2008. [Consulta: 20 abril 2013].
* ↑ «Fernández Amado : La batuta ferrolana». fameceleste.blogspot.com.es, 25-01-2013. [Consulta: 20 gener 2013].
* ↑ «Fernández Amado: Aún tengo que aprender mucho». Mundo Deportivo, 28-04-1972. [Consulta: 20 gener 2013].
* ↑ «FERNÁNDEZ AMADO, EL MOTOR GALLEGO». Oriol Pagés (Pericos on line), 15-03-2012. Arxivat de l'original el 2016-03-03. [Consulta: 20 gener 2013].
* ↑ «Manuel FERNANDEZ AMADO». hallofameperico, 17-04-2009. [Consulta: 20 gener 2013].
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.

## Enllaços externs

* Perfil a BDFutbol
# Von Paradis (cràter)

von Paradis és un cràter d'impacte en el planeta Venus de 37,5 km de diàmetre. Porta el nom de Maria Theresia von Paradis (1759-1834), pianista austríaca, i el seu nom va ser aprovat per la Unió Astronòmica Internacional el 1994.

## Referències

* ↑ «von Paradis». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Societat de Mastologia Marina

La Societat de Mastologia Marina (en anglès Society for Marine Mammalogy, SMM) és una associació internacional no governamental i sense ànim de lucre fundada el 1981 per tal de promoure la investigació, difusió i conservació dels mamífers marins. És la principal associació d'investigadors de mamífers marins a escala mundial.

## Publicacions

La principal contribució de la Societat fou la creació de la publicació trimestral Marine Mammal Science, que sortí per primera vegada el 1985 i es manté vigent. Aquesta publicació informa de novetats i troballes sobre mamífers marins que sorgeixen d'investigacions sobre evolució, taxonomia, fisiologia, bioquímica, comportament, poblacions, cicle vital, genètica, ecologia i conservació.
També té les següents publicacions especials i llibres:
* Marine Mammal Energetics, 1987
* Bowhead Whale, 1993
* Molecular Genetics of Marine Mammals, 1997
* Marine Mammals of the World, 1998
Des del 2010, el comitè de taxonomia de la societat ha anat actualitzant cada any la llista d'espècies i subespècies reconegudes de mamífers marins després de revisar les diferents publicacions i novetats i la respectiva valoració de la seva validesa, amb les corresponents observacions en cas d'exclusió.

## Referències

* ↑ Marine Mammal Science - Pàgina oficial
* ↑ Comitè de Taxonomia de la Societat de Mastologia Marina. «List of Marine Mammal Species and Subspecies» (en anglès), 2020. [Consulta: 27 juny 2020].
# Carrer de Ramon Albó

El carrer de Ramon Albó és un carrer de Barcelona que es troba entre els districtes de Sant Andreu i Nou Barris. Té uns cinc cents metres de llargada. Està dedicat a Ramon Albó i Martí (Barcelona, 1872 - 1955), un sociòleg, advocat i propietari de les finques per on passa el carrer.
Segueix el traçat de la Ronda del Mig, malgrat que no té el format d'autopista urbana que caracteritza altres trams d'aquesta via. Comença com a continuació de la ronda del Guinardó, a partir de l'encreuament amb el passeig de Maragall, i aquí és on comença la numeració de les cases. Segueix en direcció nord, principalment separant els barris del Congrés i els Indians (a l'est) de Vilapicina i la Torre Llobeta (a l'oest). Acaba a la cruïlla amb el carrer de Felip II. Des d'allà el carrer segueix sota el nom de carrer d'Arnau d'Oms.

## Vegeu també

* Hodonímia de Barcelona
* Ronda del Mig
# Cantó de San-Martino-di-Lota

El cantó de San-Martino-di-Lota és una antiga divisió administrativa francesa situat al departament de l'Alta Còrsega i a la Col·lectivitat Territorial de Còrsega. Va desaparèixer el 2015.

## Geografia

El cantó és organitzat al voltant de San-Martino-di-Lota dins el districte de Bastia. La seva alçària varia de 0 (Biguglia) a 1 198 m amb una alçària mitjana de 297 m.

## Administració

Llista de consellers generals :
| Període | Identitat | Partit | Qualitat |
| 1985-2015 | Jean-Jacques Padovani | Corse Démocratie | |

## Composició

Llista de municipis :
| Nom | Població | Codi Postal | Codi Insee |
| San-Martino-di-Lota | 2 530 | 20200 | 2B305 |
| Santa-Maria-di-Lota | 1 791 | 20200 | 2B309 |
| Ville-di-Pietrabugno | 2 950 | 20200 | 2B353|} |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2012 |
| 2.111 | 4.198 | 5.450 | 6.576 | 7.242 | 7.271 | 8.446 |

## Enllaços externs

* pla del cantó de San-Martino-di-Lota a Mapquest
# Hranice lásky

Hranice lásky és una pel·lícula de drama eròtic txeca dirigida per Tomasz Wiński. Es va estrenar al Festival Internacional de Cinema de Karlovy Vary el 4 de juliol de 2022. La pel·lícula es va anunciar com un thriller eròtic sobre els límits de l'amor i la llibertat personal. Hana Vagnerová i Matyáš Řezníček hi interpreten els papers principals, i Martin Hoffman i Eliška Křenková apareixen en papers secundaris.

## Argument

Hana i Petr viuen una vida una convencional i la seva relació de parella manca d'energia. Hana decideix compartir les seves fantasies sexuals amb Petr, però aviat passa de la imaginació a l'acció. L'exploració dels límits del compromís i la llibertat de parella pren embranzida quan altres persones participen dels seus jocs eròtics.

## Referències

* ↑ Barraclough, Leo. «Erotic Love Story 'Borders of Love' Picked Up by Loco Films, Trailer Debuts (EXCLUSIVE)». Variety, 24-06-2022. [Consulta: 20 setembre 2022].
* ↑ Balaga, Marta. «Crítica: Borders of Love» (en castellà). Cineuropa, 11-07-2022. [Consulta: 22 agost 2023].
* ↑ «OBRAZEM: Pondělní Vary posouvaly ožehavé Hranice lásky s Hanou Vagnerovou» (en txec). iDNES.cz, 05-07-2022. [Consulta: 20 setembre 2022].
* ↑ «První ukázka z debutu Hranice lásky - film o otevřených vztazích soutěží ve Varech (teaser)» (en txec). Totalfilm.cz, 28-06-2022. [Consulta: 20 setembre 2022].
* ↑ «Kontroverzní snímek Hranice lásky představuje odvážný trailer (video)» (en txec). Totalfilm.cz, 14-09-2022. [Consulta: 20 setembre 2022].
# Manuel Fernández

Manuel Fernández és el nom dels següents personatges:
* Manuel Fernández Amado (1950 -), ex-futbolista espanyol
* Manuel Fernández Anidos (1972 -), ex-futbolista espanyol
* Manuel Fernández Caballero (1835 - 1906), compositor espanyol de sarsuela
* Manuel Fernández de Castro (1834 - 1905), religiós i escriptor espanyol
* Manuel Fernández Fernández Pahiño (1923 -), ex-futbolista espanyol
* Manuel Fernández Ginés (1971 -), ciclista espanyol
* Manuel Fernández Iruela (1956 -) atleta especialitzat en curses de fons
* Manuel Fernández Osorio (1946 -), ex-futbolista espanyol
* Manuel Fernández Ramos (1949 -), polític basc
* Manuel Fernández Silvestre (1871 - 1921), militar espanyol
* Manuel Fernández (sindicalista) sindicalista català.
* Manolín Fernández (1914 - 1961), ex-futbolista espanyol
# Tirrena-Adriàtica 2002

La Tirrena-Adriàtica 2002 va ser la 37a edició de la Tirrena-Adriàtica. La cursa es va disputar en set etapes, una menys que les edicions anteriors, entre el 14 i el 20 de març de 2002, amb un recorregut final de 1.048,7 km.
El vencedor de la cursa fou el neerlandès Erik Dekker (Rabobank ProTeam), que s'imposà a l'italià Danilo di Luca (Saeco) i l'espanyol Óscar Freire (Mapei-Quick Step), segon i tercer respectivament. En les classificacions secundàries, Ruggero Marzoli, guanyà la muntanya, Erik Zabel els punts i el Mapei-Quick Step fou el millor equip.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 14 de març | Massa Lubrense - Sorrento | 124,0 | Erik Zabel (GER) | Erik Zabel (GER) |
| 2a | 15 de març | Sorrento - Frosinone | 213,0 | Paolo Bettini (ITA) | Erik Zabel (GER) |
| 3a | 16 de març | Anagni - Rocca di Cambio | 185,0 | Danilo di Luca (ITA) | Danilo di Luca (ITA) |
| 4a | 17 de març | Rieti - Rieti (CRI) | 12,7 | Erik Dekker (NED) | Erik Dekker (NED) |
| 5a | 18 de març | Rieti - Torricella Sicura | 150,0 | Danilo di Luca (ITA) | Erik Dekker (NED) |
| 6a | 19 de març | Rapagnano - Montegranaro | 214,0 | Franco Pellizotti (ITA) | Erik Dekker (NED) |
| 7a | 20 de març | S.B del Tronto - S.B del Tronto | 162,0 | Mario Cipollini (ITA) | Erik Dekker (NED) |

## Classificació general

| | Ciclista | Equip | Temps |
| 1 | Erik Dekker (NED) | Rabobank ProTeam | 28h 45' 24" |
| 2 | Danilo di Luca (ITA) | Saeco | + 18" |
| 3 | Óscar Freire (ESP) | Mapei-Quick Step | + 18" |
| 4 | Paolo Bettini (ITA) | Mapei-Quick Step | + 23" |
| 5 | Ruslan Ivanov (MDA) | Alessio | + 23" |
| 6 | Guido Trentin (ITA) | Cofidis | + 24" |
| 7 | Paolo Savoldelli (ITA) | Index-Alexia Alluminio | + 29" |
| 8 | Jan Hruska (CZE) | ONCE | + 30" |
| 9 | Franco Pellizotti (ITA) | Alessio | + 32" |
| 10 | Jörg Jaksche (GER) | ONCE | + 36" |

## Referències

* ↑ «Tirreno - Adriatico». sitiodeciclismo.net/. [Consulta: 11 març 2014].
* ↑ «Tirreno - Adriatico 2002». cyclingfever.com/. [Consulta: 11 març 2014].
* ↑ «TIRRENO - ADRIATICO». cyclebase.nl [Consulta: 11 març 2014].
* ↑ «Tirreno - Adriatico». museociclismo.it/. [Consulta: 11 març 2014].

## Enllaços externs

* Web oficial (italià)
# Somnis de pes

Somnis de pes va ser el cadafal faller infantil plantat per Castielfabib-Marquès de Sant Joan a les falles de 2015. Va ser realitzada per l'estudi Nituniyo.

## Explicació de la falla

La proposta de somnis de pes era el de fer un cadafal que permetera jugar en ell als xiquets, i que els visitants pogueren tocar-lo sense restriccions. En la seua realització es va evitar l'ús del porexpan, utilitzant-se 6.000 tubs de cartó que, a manera de píxels, componien la silueta d'una elefanta. A un faristol, es van disposar fulls de colors perquè el públic escriguera els desitjos i els deixaren a dins dels tubs, donant-li color a l'interior de la falleta.

## Referències

* 1 2 3 4 «“Somnis de pes”, así fue la falla más animal de Nituniyo». DissenyCV, 28-07-2015.

## Enllaços externs

* Llibret infantil de 2015, amb l'explicació de la falla.
# Carrer de Pàdua (Vilanova i la Geltrú)

El Carrer de Pàdua és una obra de Vilanova i la Geltrú (Garraf) inclosa a l'Inventari del Patrimoni Arquitectònic de Catalunya.

## Descripció

Carrer situat entre la plaça Llarga i la plaça Miró. Té un traçat perpendicular a la línia de mar. El formen edificis entre mitgeres, generalment de planta baixa i dos pisos que, tot i ser diferents en estructura i decoració, responen a una tipologia constructiva similar i pròpia del segle xix. Algunes de les construccions presenten interessants portals de pedra que en alguns casos són de grans dimensions.

## Història

El carrer de Pàdua conserva encara la major part dels edificis originals. Les inscripcions de les dates que figuren a les llindes de les portes permeten fer una lectura del procés constructiu del segle xviii i XIX. Apareix la data 1786 al número 21, 1791 al número 13, 1797 al número 40, 1805 al número 16, 1830 al número 27, 1860 al número 28 i 33, 1866 al número 18 i 1882 al número 47.

## Referències

* 1 2 3 «Carrer de Pàdua». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Cantó de Sanch Inhan

El cantó de Sanch Inhan és un cantó francès del departament de l'Erau, a la regió del Llenguadoc-Rosselló. Forma part del districte de Besiers, té 13 municipis i el cap cantonal és Sanch-Inhan.

## Municipis

* Agèl
* Aigas Vivas
* Assinhan
* Babau e Boldors
* Casa d'Arnas
* Cebasan
* Cecenon
* Crusi
* Montolièrs
* Pèirarua
* Pradas de Vernasòbre
* Sanch-Inhan
* Vilespassens
# Heinz Wengler

Heinz Wengler (Bielefeld, 27 de setembre de 1912 - 1 d'octubre de 1942) va ser un ciclista alemany que fou professional entre 1937 i 1942, sempre sota les ordres de l'equip Dürkopp. En el seu palmarès destaca una victòria d'etapa al Tour de França de 1937.

## Palmarès

* 1937
** Vencedor d'una etapa al Tour de França
** Vencedor d'una etapa a la Volta a Alemanya

### Resultats al Tour de França

* 1937. 37è de la classificació general. Vencedor d'una etapa
* 1938. Abandona (9a etapa)

## Referències

* ↑ «WENGLER Heinz». [Consulta: 8 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Heinz WENGLER» (en italià). [Consulta: 8 novembre 2022].

## Enllaços externs

* Palmarès de Heinz Wengler (italià)
* Palmarès de Heinz Wengler (neerlandès)
# Manuel Fernández (sindicalista)

Manuel Fernández fou un sindicalista i tipògraf català, dirigent de la Societat Tipogràfica de Barcelona el 1879. A mitjans de 1882 discrepà del fet que aquesta societat s'adherís a la FTRE, pronunciant-se en contra dels anarquistes. Va assistir al congrés de constitució de la Federació Tipogràfica Espanyola celebrat a Barcelona del 29 de setembre a l'1 d'octubre, de la qual va ser elegit president del primer comitè.

## Referències

* ↑ Romero Martín, Juanjo; Martínez de Sas, María Teresa (coord.). «Fernández, Manuel». A: Diccionari biogràfic del moviment obrer als països catalans. L'Abadia de Montserrat, 2000, p. 547. ISBN 978-84-8415-243-9 [Consulta: 9 octubre 2017].
# Villanueva de Gómez

Villanueva de Gómez és un municipi de la província d'Àvila, a la comunitat autònoma de Castella i Lleó.

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Somolinos

Somolinos és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 47 | 36 | 45 | 37 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Cantó de Samatiá

El cantó de Samatiá és un cantó francès del departament de l'Alta Viena, situat al districte de Rechoard. Té sis municipis i el cap és Samatiá.

## Municipis

* La Chapéla Mont Brandeu
* Dornasac
* Maisonès
* Marvau
* Pansòu
* Samatiá

## Història

Llista dels consellers generals successius :
| Data d'elecció | Identitat | Partit |
| 1964-1988 | André Marcillaud | PCF |
| 1988-2001 | Marcel Darcy | ADS |
| 2001- | Claude Pauliat | ADS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.572 | 5.136 | 4.557 | 4.063 | 3.662 | 3.407 | 3.335 |
# Tossal de l'Abadia (Espills)

* Per a altres significats, vegeu «Tossal de l'Abadia (Castissent)».
El Tossal de l'Abadia és un cim de 1.289 m d'altitud situat a l'antic terme ribagorçà de Sapeira, de l'Alta Ribagorça, pertanyent a l'actual terme municipal de Tremp, del Pallars Jussà. És al centre de l'antic terme de Sapeira, al nord-est d'Espills (poble i muntanya), a la mateixa carena que ells, separant la capçalera de les valls dels barrancs d'Escarlà, al nord, i d'Espills, al sud.
# Heinz von Allmen

Heinz von Allmen (Wengen, 10 d'agost de 1913 - Lauterbrunnen, 11 de novembre de 2003) va ser un esquiador suís que va competir durant les dècades de 1930 i 1940. Combinà l'esquí alpí i l'esquí de fons.
En el seu palmarès destaquen quatre medalles al Campionat del Món d'esquí alpí, dues de bronze el 1934, i una de plata i una de bronze el 1936. També guanyà nombroses curses internacionals i nou campionats nacionals, quatre d'ells en esquí de fons.

## Referències

* ↑ «V. ALLMEN Heinz - Athlete Information». [Consulta: 23 desembre 2020].
* ↑ «Winners | Internationale Lauberhornrennen Wengen». Arxivat de l'original el 2021-01-16. [Consulta: 23 desembre 2020].
# Ma'on (Har Hebron)

Ma'on és un assentament israelià de Cisjordània, gestionat com a moixav i corresponent a la regió administrativa de Judea i Samària. Està situat a les Muntanyes de Judea, al sud d'Hebron i al nord de Beerxeva, forma part de la jurisdicció del Consell Regional Har Hebron. Al 2017 tenia 560 habitants.
La comunitat internacional considera que els assentamaents israelians de Cisjordània són il·legals segons el dret internacional, però el govern israelià ho discuteix

## Referències

* ↑ «The Geneva Convention» (en anglès). La Convenció de Ginebra, 10-12-2009.
# Jaleo (desambiguació)

«Jaleo» té aquests significats:
* Festes: per la festa menorquina vegeu Jaleo
* Gastronomia: per les postres vegeu Jaleo (gastronomia)
* Política: per l'organització juvenil vegeu Jaleo!!!
# Villanueva de Duero

Villanueva de Duero és un municipi de la província de Valladolid, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 839 | 938 | 1001 | 1067 |

## Referències

* ↑ «Villanueva de Duero - Turismo Provincia de Valladolid». [Consulta: 13 abril 2019].
# Somnolència

La somnolència és un estat de gairebé somni, un fort desig de dormir, o dormir durant períodes particularment llargs (vegeu hipersòmnia). Té dos significats diferents, es refereix tant a l'estat anterior habitual de dormir, i la malaltia crònica que es refereix a estar en aquest estat independent d'un ritme circadiari. El trastorn caracteritzat per l'última condició és més comunament associat amb l'ús de medicaments amb recepta com mirtazapina o zolpidem.
Es considera un menor deteriorament de la consciència al de l'estupor o el coma.

## Perills

La somnolència pot ser perillosa quan es realitzen tasques que requereixen concentració constant, com conduir un vehicle. Quan una persona està prou cansada pot experimentar microsomnis.

## Malalties

Aquesta somnolència és una de les conductes de diverses malalties o reaccions a la infecció que alguns teoritzen evolucionat per promoure la conservació d'energia mentre el cos combat la infecció amb la febre i altres mitjans.
Les condicions associades
Aquesta llista és incompleta, vostè pot ajudar d'altres llengües.
* Síndrome de la fase avançada del son
* Edema cerebral
* Hipòxia cerebral
* Depressió clínica, trastorn afectiu, especialment de temporada
* Síndrome de la fase del son retardada
* En la diabetis mellitus: quan es produeix una hipoglucèmia o una cetoacidosi.
* Hidrocefàlia
* Hipotèrmia
* Hipotiroïdisme
* Hemorràgia intracranial com a causa d'un aneurisma trencat
* Hipertensió intracranial, per exemple, a causa dels tumors cerebrals
* Infeccions
** Encefalitis - (virals, bacterianes o d'altres)
** Malaltia de Lyme (borreliosi)
** Tripanosomosi
** Mononucleosi infecciosa
* Medicaments
** Opiacis - la majoria dels prescrits o els il·lícits, com l'heroïna
** Antiepilèptics - com ara la fenitoïna, carbamazepina, lamotrigina, pregabalina, gabapentina
** Antidepressius - per exemple, sertralina, venlafaxina i fluoxetina
** Antihistamínics - sobretot els de primera generació: per exemple, la difenhidramina
** Antipsicòtics - per exemple, la tioridazina, la quetiapina i l'olanzapina, però no l'haloperidol,
** Agonistes de la dopamina utilitzats en el tractament de la malaltia de Parkinson, per exemple, la pergolida i ropinirole i pramipexole, usat per tractar la síndrome de les cames inquietes.
** Algun medicament pel VIH - per exemple, medicaments que contenen efavirenz (Sustiva)
** Hipnòtics - sobretot les benzodiazepines i els barbitúrics
** Altres agents que afecten el sistema nerviós central, en dosis suficients o tòxiques.
* Narcolèpsia
* Comportament de malaltia
* Apnea del son
* Privació del son / insomni
* Fam
* Accident vascular cerebral
* Lesió cerebral traumàtica
* Epilèpsia - després de la crisi
# Carrer Graell (Alpens)

El Carrer Graell és una obra d'Alpens (Lluçanès) inclosa a l'Inventari del Patrimoni Arquitectònic de Catalunya.

## Descripció

Carrer que parteix de la Plaça de l'Església fent cantonada amb el carrer Rectoria. La façana esquerra del carrer és molt curta, amb sols tres cases, de tres pisos i reconstruïdes recentment. La façana dreta és molt llarga i té bona perspectiva atès que té horts a la resta de banda esquerra. Les cases són de planta rectangular, amb teulat a doble vessant laterals a la façana del carrer. Majoritàriament tenen tres pisos, amb porxo en el superior; algunes, però, en tenen quatre, ja que el desnivell del terreny ho permet. Al final de la banda esquerra hi ha un pou.

## Història

A l'entrada d'aquest carrer és on va morir el brigadier Cabrinetty, el 9 de juliol de 1873, a causa d'un tret disparat des del campanar de l'església parroquial. Aquest fet va representar el triomf de les tropes carlines del general Savall i el triomf de la Batalla d'Alpens, pel que Carles VII donà a Savall el títol de Marquès d'Alpens.

## Referències

* 1 2 «Carrer Graell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 juny 2020].
# Can Pèlec Vell

Can Pèlec Vell és un edifici del municipi de Vilobí d'Onyar (Selva). És l'edifici originari d'un conjunt de construccions, com la també inventariada Can Pèlec, situada al costat. És una casa de dues plantes amb vessants a façana. Aquest mas pertany al terme municipal de Sant Dalmai però li correspon la parròquia d'Estanyol. Forma part de l'Inventari del Patrimoni Arquitectònic de Catalunya.

## Descripció

La façana principal, orientada a migdia, presenta un portal d'arc de mig punt de grans dovelles. Al primer pis hi ha una obertura quadrangular amb llinda monolítica i motiu ornamental de fulla de roure., i dues més petites amb impostes. A la dreta, a la planta baixa, n'hi ha una altra de quadrangular amb la inscripció "PERE PELACH ME FECIT IN OBRA DE LANY 1789". Aquest mas ha sofert múltiples ampliacions que n'han allargat el cos principal i té adossat un cos de serveis de rajol al costat dret. Al davant hi ha un graner fet de maçoneria i pedra tosca del volcà de la Crosa de Sant Dalmai amb un portal d'impostes amb llinda de fusta. En els últims anys no s'hi han fet obres i només s'ha substituït part de la teulada, donat el seu mal estat, per planxes d'uralita.

## Referències

* 1 2 3 4 5 6 «Can Pèlach Vell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 octubre 2014].
# Tossal de Vinfaro

El Tossal de Vinfaro és una muntanya de 238 metres que es troba al municipi d'Alfés, a la comarca catalana del Segrià. És el punt culminant de la serra de Vinfaro. Al sud-est s'hi troben les ruïnes del castell de Vinfaro.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hírtia

«Hírtia» té aquests significats:
* Hírtia, germana d'Aule Hirti
* Llei Hírtia, llei romana